પહેલા તો આ કોઈ બ્લડશેડેડ R-Rated વોર મુવી નથી કે નથી કોઈ ગ્રાન્ડ વિક્ટરીની ઓવર ધ ટોપ જઈને કહેવાયેલી વાત ! પણ આ વાત છે પીછેહઠની અને એમ કરીને ફરી આગળ ધપવાની વાર્તાની. અહિંયા કોઈ પાત્રો લાઉડ થઈને યુદ્ધની ભયાનકતા નથી વર્ણવતા કે નથી કોઈ કેરેક્ટરની બેકસ્ટોરી કે ફ્લેશબેક’માં તેમના ઘર’પરિવાર કે તેમના પ્રણયના વિરહની વાતો આવતી ! નથી અહિંયા કોઈ ગ્રેટ વોર સ્ટ્રેટેજીની વાતો આવતી કે ન કોઈ ગ્રાન્ડ સ્પીચ , ઉલટાનું અહિંયા મુખ્ય કહેવાય એવું કોઈ હ્યુમન કેરેક્ટર જ નથી કે જેની સાથે અતથી ઇતિ સુધી સમગ્ર ઘટનાપ્રવાહ આપણને તાણતો રહે. કેમકે અહિંયા હરઘડી માથે લપકતુ મૌત ઉર્ફે યુદ્ધ જ મુખ્ય પાત્ર છે – આંખો સતત ઘર દમણી મંડાયેલી રહે છે અને કાન ગોળીઓના સનન’ની દિશામાં , આગળ સમુદ્ર ઘૂઘવે છે અને એનીયે આગળ આશા . .